
RAPORT DE SPECIALITATE
privind aprobarea valorii totale a proiectului și asigurarea de către UAT Municipiul Timișoara a sumelor necesare implementării proiectului

 „Îmbunătățirea eficienței energetice în sectorul rezidențial prin reabilitare termică a blocului de locuințe situat pe strada Arieș, nr.20”, cod SMIS 2014+: 121249 


Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind aprobarea valorii totale a proiectului și asigurarea de către UAT Municipiul Timișoara a sumelor necesare implementării proiectului „Îmbunătățirea eficienței energetice în sectorul rezidențial prin reabilitare termică a blocului de locuințe situat pe strada Arieș, nr.20”, cod SMIS 2014+: 121249,
 Facem următoarele precizări:
În cadrul apelului de proiecte POR/2017/3/3.1A/2/7 REGIUNI, Axa prioritară 3, Prioritatea de investiții 3.1, Operațiunea A- Clădiri Rezidențiale, UAT Municipiul Timișoara a depus spre finanțare proiectul „Îmbunătățirea eficienței energetice în sectorul rezidențial prin reabilitare termică a blocului de locuințe situat pe strada Arieș, nr.20”, cod SMIS 2014+: 121249.
Cererea de finanțare și cheltuielile aferente au fost aprobate prin Hotărârea Consiliului Local nr. 614 din data de 23.11.2018 modificată prin HCL nr. 138/27.03.2019, iar ulterior în data de 20.05.2019 a fost semnat contractul de finanțare nr.  4246/20.05.2019 aferent proiectului „Îmbunătățirea eficienței energetice în sectorul rezidențial prin reabilitare termică a blocului de locuințe situat pe strada Arieș, nr.20”, cod SMIS 2014+: 121249 între Municipiul Timișoara, în calitate de Beneficiar, Ministerul Dezvoltării Regionale și Administrației Publice, în calitate de Autoritate de Management şi Agenția pentru Dezvoltare Regională Vest, în calitate de Organism Intermediar.  

Documentația tehnico-economică în baza căreia a fost semnat contractul de finanțare nr. 4246/20.05.2019, pentru obiectivul de investiții  „Reabilitare termică imobil str. Arieș, nr.20”, a fost întocmită la faza DALI.

Având în vedere Ghidul specific pentru POR 2014-2020, Axa prioritară 3, Prioritatea 3.1, Instrucțiunea nr. 112/08.03.2019 a Autorității de Management pentru POR cu privire la aplicarea prevederilor art. 71 din OUG 114/2018 actualizată, privind instituirea unor măsuri în domeniul investiților publice și a unor măsuri fiscal-bugetare, modificarea și completarea unor acte normative și prorogarea unor termene, au fost actualizate consumurile cu manopera și, în consecință, a fost necesară actualizarea Devizul general la faza de Proiect tehnic (PT). 
Urmare a acestei actualizări, prin Hotărârea nr. 144 din data de 27.03.2019, Consiliul Local a aprobat documentația tehnico-economică, indicatorii tehnico-economici - faza PT și anexa privind descrierea sumară a investiției pentru obiectivul „Reabilitare termică imobil str. Arieș, nr.20”. Conform Devizului General aprobat prin HCL nr. 144/27.03.2019, valoarea totală estimată a investiției  este de 3.250.448,98 lei, nefiind modificată valoarea totală a contractului de finanțare. Pentru atribuirea contractului de execuție lucrări au fost organizate 5 proceduri de achiziție publică, care s-au anulat din cauza neprezentării ofertanților.

        Urmare a neatribuirii contractului de execuție lucrări, prestatorul SC Eurodraft Proiect Design SRL, a propus prin adresa cu numărul de înregistrare SC 2021-27000/29.09.2021, necesitatea revizuirii Proiectului Tehnic cu prima soluție din DALI, respectiv scenariul 1 în care se utilizează ca soluție tehnică sistemul cu vată minerală bazaltică. Prin HCL nr. 64 din data de 01.03.2022 Consiliul Local a aprobat  documentația tehnico-economică revizuită, indicatorii tehnico-economici - faza PT şi Devizul General  pentru obiectivul de investiții „Reabilitare termică imobil, str. Arieș nr. 20”. S-a reluat procedura de achiziție publică lucrări, având  nr. SCN1103633/25.03.2022, dar  a fost anulată ca urmare a faptului că nu s-a depus nicio ofertă;
Pentru a atrage interesul operatorilor economici de a depune oferte pentru contractul de execuție lucrări, a fost necesară actualizarea devizelor în concordanță cu prețurile de pe piață.

Astfel, Consiliul Local a aprobat prin HCL nr. 196/10.05.2022 actualizarea devizelor,  drept urmare valoarea totală estimată a investiției este de 4.238.455,78 lei,  depășindu-se în acest caz valoarea contractului de finanțare. 
Având în vedere cele de mai sus și în conformitate cu prevederile contractului de finanțare cu nr. 4246/20.05.2019, în cazul în care valoarea totală a proiectului crește, se impune aprobarea noilor valori, cu respectarea obligațiilor părților așa cum se prevede la art. 7 A. Drepturile și obligațiile beneficiarului, alin. (11), beneficiarul este obligat să plătească sumele necesare asigurării cofinanțării eligibile și a finanțării cheltuielilor neeligibile în vederea implementării Proiectului, ce îi revin conform Art. 3 din Contractul de Finanțare.
În concluzie,  
PROPUNEM:
•
Aprobarea valorii totale a proiectului „Îmbunătățirea eficienței energetice în sectorul rezidențial prin reabilitare termică a blocului de locuințe situat pe strada Arieș, nr.20”, cod SMIS 2014+: 121249, în cuantum de  4.238.455,78 lei.
•
Aprobarea alocării din bugetul local a sumelor necesare implementării proiectului în cuantum de 2.303.745,10 lei, reprezentând cofinanțarea eligibilă de 1.289.807,11 lei și finanțarea cheltuielilor neeligibile de 1.013.937,99 lei, aferente proiectului „Îmbunătățirea eficienței energetice în sectorul rezidențial prin reabilitare termică a blocului de locuințe situat pe strada Arieș, nr.20”, cod SMIS 2014+: 121249. 
Având în vedere prevederile legale expuse în prezentul raport și în conformitate cu Ghidul specific pentru POR 2014-2020, Axa prioritară 3, Prioritatea 3.1, apreciem că Proiectul de hotărâre privind aprobarea valorii totale a proiectului și asigurarea de către UAT Municipiul Timișoara a sumelor necesare implementării proiectului „Îmbunătățirea eficienței energetice în sectorul rezidențial prin reabilitare termică a blocului de locuințe situat pe strada Arieș, nr.20”, cod SMIS 2014+: 121249, îndeplinește condițiile tehnice pentru a fi supus dezbaterii și aprobării plenului Consiliului Local. 

